પછી, પત્રકારોને બાયલાઇન આપવામાં વળી શાની પેટમાં ચૂંક ઊપડતી હશે સૌના? વાસ્તવમાં તો માત્ર રિપોર્ટિંગ નહીં, પીટીઆઈ અને યુએનઆઈ કે અન્ય કોઈના સમાચારને, સાદી પ્રેસ રિલીઝને પણ એડિટ કરનાર સબ-એડિટર એટલે ઉપસંપાદકની બાયલાઇન પણ મેટર સાથે મુકાવી જોઈએ. શું કામ? કેમ કે એનાથી જવાબદારી, નિષ્ઠા, કાળજી અને પડકારમાં વૃદ્ધિ થાય છે. સાથે, કામ કર્યાનો સંતોષ પણ વળે છે. અહીં તો એવું કે ગુજરાતી પત્રકારત્વમાં નથી પૈસા, નથી પૂરતું માન, નથી સંતોષ કે નથી દાયકાઓના દાળિયા કર્યા પછી પણ, આર્થિક નિશ્ચિંતતા.